Det Musiske Hus i Frederikshavn reddede mandag formiddag en fugl, der var fløjet på afveje i kulden. Nu er de på jagt efter deres ejermand.

Meget stille og helt sammenkrøbet sad en lille eksotisk fugl mandag formiddag ved indgangen til Det Musiske Hus i Frederikshavn. Den var kold og helt gal i byen. Maj-Britt fra Det Musiske Hus blev fuglens redningkvinde. Hun indfangede den, og den har nu fået mad, vand og sit eget bur i Det Musiske Hus. Det Musiske Hus er glade for det nye bekendtskab, men de synes også, at fuglen skal hjem til sin ejer. - Den kan blive og se Jonathan Spang i aften, men den vil nok gerne hjem inden Johnny Madsen på lørdag, skriver de. Hvis det er din fugl, eller du kender nogen, der mangler en lille blå og grøn fjeret ven, så ring til Det Musiske Hus i Frederikshavn.